Դրամաշրջանառության կանոնների համաձայն, թղթադրամները սովորաբար փոփոխության են ենթարկվում յուրաքանչյուր 10-15 տարին մեկ անգամ՝ հաշվի առնելով տեխնոլոգիական զարգացումները, պաշտպանական հատկանիշների արդիականացման անհրաժեշտությունը, այլ հանգամանքներ: ՀՀ նախորդ՝ 2-րդ սերնդի թղթադրամները շրջանառության մեջ են դրվել 1998-2003 թթ. ընթացքում, ուստի միջինում մոտ 15 տարի անց ՀՀ ԿԲ-ն որոշում է կայացրել թողարկել ՀՀ 3-րդ սերնդի կոմպոզիտային թղթադրամներ, որոնք առավելագույնս համապատասխանելու են ՀՀ ԿԲ պահանջներին, նկատի ունենալով երկու կարեւորագույն հանգամանք. 1) նոր թղթադրամներն ունենալու են պաշտպանվածության բարձր մակարդակ եւ 2) լինելու են ավելի երկարակյաց ու դիմացկուն, ինչը ենթադրում է դրամաշրջանառության ծախսերի էական կրճատում: